
	[bookmark: nev]KADLECSIK ÁDÁM
adam.kadlecsik@gmail.com
fizikus
MSc, 1. félév
Eötvös Loránd Tudományegyetem
Természettudományi Kar
	VASS BÁLINT
[bookmark: _GoBack]vassbalint2003@gmail.com
fizika
BSc, 3. félév
Eötvös Loránd Tudományegyetem
Természettudományi Kar


Témavezető:
	Vincze Miklós
egyetemi adjunktus, ELTE TTK




Kötött pályájú exobolygók légkörzésének kísérleti és numerikus modellezése

Kulcsszavak: exobolygólégkörök; környezeti áramlástan;
Az óceáni vízkörzés és mérsékelt égövi légkörzés modellezhető differenciálisan fűtött és forgatott „rotating annulus” kísérlettel. Ebben az elrendezésben a vizsgált folyadékrész két koncentrikus rézhenger között helyezkedik el. A vizet a belső hengeren keresztül hűtjük, míg a külső falon melegítjük, ezzel imitálva a hideg Északi Sarkot, és a délebbre elhelyezkedő melegebb tartományokat. Az elrendezést forgóasztalra helyezve megfigyelhetők a forgatás során kialakuló áramlási minták, például hőkamerával. Az így kapott eredmények jól bemutatják az atmoszférával rendelkező bolygókon, így a Földön is kialakulható hőhullámainak mozgását.
Ez a kísérlet a hőmérsékleti peremfeltételek geometriájának módosításával alkalmassá tehető kötött keringésű exobolygólégkörök áramlási rendszerének modellezésére is.
Az ismert kisebb méretű, s ezért valószínűleg szilárd felszínnel rendelkező exobolygók jellemzően nagyon közel keringenek központi csillagukhoz – éppen ezzel könnyítve meg felfedezésüket a Földről illetve űreszközökről. Így keringésük mindenképpen kötött kell hogy legyen, vagyis az ilyen exobolygókon a központi csillaguk körüli keringés („év”) és a tengely körüli fordulat („nap”) időtartama megegyezik. A hozzánk legközelebbi, a Proxima Centauri B esetében ez a periódusidő kb. 11,2 földi nap: elég rövid ahhoz, hogy a tengely körüli forgás miatt fellépő Coriolis-erő jelentős hatást gyakoroljon a bolygó légkörének áramlási rendszereire.
A kötött keringés miatt a központi csillag mindig a bolygó ugyanazon oldalát világítja meg, vagyis az égitestnek létezik egy permanens nappali és éjszakai oldala. Az áramlási rendszer tehát egy olyan forgatott, a „rotating annulus” konfigurációhoz hasonló elrendezésben modellezhető, amelynek oldalsó, a légkör modelljéül szolgáló vízréteggel együtt forgó külső peremén írunk elő azimutális irányban egy dipól-szerű hőfluxus-peremfeltételt.
Mindezt nem csak kísérletekkel lehet vizsgálni. Érdemes lehet számítógépes hidrodinamikai szimulációkat készíteni, melyekkel új vizualizációs eszközök tárulnának elénk. Ezzel a módszerrel képesek lehetünk megjósolni, hogy egyes elrendezésekben milyen jelenségre számíthatunk, továbbá átfogóbb képet is kaphatunk a kialakuló sebességterekről.



